sagorsarker/bangla-wikipedia huggingface dataset:
যমেশ্বর মন্দির

যমেশ্বর বা জেমসওয়ার মন্দিরটি অত্যন্ত প্রাচীন মন্দির যা শিবকে উৎসর্গ করা হয়েছে এবং যম দ্বারা পূজা করা। ভারতবর্ষের ওড়িশা রাজ্যে ভুবনেশ্বরের কাছে যমেশ্বর পাটনায় এটি অবস্থিত। এটি ওড়িশার শিব মন্দির গুলির মধ্যে অন্যতম শিব মন্দির। ওড়িশার এই শিব মন্দিরটি ৭০০ থেকে ৬০০ বছরের প্রাচীন।
যমেশ্বর বা জেমসওয়ার মন্দিরটি পূর্ব ভারতের ওড়িশা রাজ্যে গড়ে ওঠে শিব পুজার উদ্দেশ্য। মন্দিরটি আজ থেকে প্রায় ৭০০-৬০০ বছর পূর্বে ১৩ তম থেকে ১৪ তম শতাব্দীতে নির্মাণ করা হয়েছিল। মন্দিরটি নির্মাণ করেছিল সেই সময়ের পূর্ব গঙ্গা রাজবংশের রাজত্ব কালে রাজ বংশের রাজাদের দ্বারা। মন্দিরটিতে সেই সময় থেকেই ভগবান শিবের পূজা হয়ে আসছে এই মন্দিরে। কথিত আছে এই মন্দিরে যমের দ্বারা শিবের পূজা হয়ে থাকে।
যমেশ্বর মন্দিরটিতে প্রাচীন দেউল স্থাপত্য লক্ষ্য করা যায়। মন্দিরে প্রধানত ভীমানা রেখা দেউল শৈলীতে রয়েছে, জগ মোহন, পাধা দেউল শৈলীতে রয়েছে এবং একটি পৃথক মন্ডপ রয়েছে। মন্দিরের অনেক অংশ প্রাকৃতিক দুর্যোগ দ্বারা ক্ষতিগ্রস্ত হয়েছে। মন্দিরটি বেলেপাথর দ্বারা নির্মিত। বাইরের প্রকারটি ল্যটেরাইট দ্বারা নির্মিত। মন্দিরের চারপাশের আইকনগুলির মধ্যে রয়েছে দিক্লালাস, অমর দম্পতি, নায়েক, বিদালাস, ইরিটিক্স, হাতি মিছিল ইত্যাদি। অভ্যন্তরীণ গড়াগড়ের একটি বৃত্তাকার ইউনিপিথের মধ্যে শিবলিঙ্গকে ঘিরে রয়েছে। প্রাচীর পূর্ব গঙ্গ রাজবংশের সময় ১৩ তম থেকে ১৪ তম শতাব্দীতে মন্দির নির্মিত হয়েছিল। 
মন্দির স্থাপত্য ও শিল্পকলা গুলি রক্ষার চেষ্টা করা হচ্ছে।
এই মন্দিরের সাথে অমিতাভ অবস্থায় প্রধান উৎসব হল যন্তিয়া বা পূজিয়াটিয়া উৎসব যা দস্ত্রিভন ওশা নামে পরিচিত।এই উৎসব খুব জাঁকজম ভাবে পালিত হয় মন্দিরটিতে। অন্য উৎসবগুলি হচ্ছে শিবরাত্রি এবং কার্তিক পূর্ণিমা। এই মন্দিরে সমস্ত সোমবার এবং সংকরানা দিন গুরুত্বপূর্ণ। এই দিনগুলিতে পূজার আয়োজন করা হয়ে থাকে। ভেরানী নকশার সময় এই মন্দিরটি পরিদর্শন করে এমন সব মানুষকে বলা হয় সকল দুঃখ-কষ্ট থেকে মুক্ত। দুঃখ-কষ্ট থেকে মুক্তির আশায় মানুষ এই মন্দিরের পরিদর্শন করতে আসেন।
ফাওয়াজ টি উলাবি

ফাওয়াজ টি উলাবি মিশিগান বিশ্ববিদ্যালয়ের তড়িত প্রকৌশল ও কম্পিউটার বিজ্ঞানের অধ্যাপক।
উলাবি আমেরিকান ইউনিভার্সিটি অব বৈরুত থেকে পদার্থবিজ্ঞানে ১৯৬৪ সালে বিএসসি ডিগ্রি লাভ করেন। তিনি ইউনিভার্সিটি অব টেক্সাস অ্যাট অস্টিন থেকে তড়িত প্রকৌশলে ১৯৬৮ সালে পিএইচডি ডিগ্রি অর্জন করেন। কানসাস বিশ্ববিদ্যালয়ে শিক্ষকতার পর তিনি ১৯৮০ এর দশকের মাঝামাঝি সময়ে মিশিগান বিশ্ববিদ্যালয়এর তড়িত প্রকৌশল ও কম্পিউটার বিজ্ঞানের অধ্যাপক হিসেবে যোগদান করেন।
রাজ মিত্র

পেন্সিলভেনিয়া স্টেট ইউনিভার্সিটি পেন্সিলভেনিয়া স্টেট ইউনিভার্সিটি এর তড়িত প্রকৌশলের অধ্যাপক, যেখানে তিনি ইলেক্ট্রোম্যাগনেটিক কমিউনিকেশন ল্যাবরেটরী এর পরিচালক। এর পূর্বে তিনি ইউনিভার্সিটি অব ইলিনয় অ্যাট আর্বানা-শ্যাম্পেইনএর তড়িত ও কম্পিউটার প্রকৌশলের অধ্যাপক ছিলেন।
মিত্র ১৯৩২ সালের ১ জুলাই ভারতে জন্মগ্রহণ করেন। তিনি আগ্রা কলেজ থেকে পদার্থবিজ্ঞানে ১৯৫০ সালে বিএসসি ডিগ্রি অর্জন করেন। তিনি কলকাতা বিশ্ববিদ্যালয় থেকে ১৯৫৩ সালে রেডিও পদার্থবিজ্ঞানে এমএসসি ডিগ্রি অর্জন করেন। তিনি টরন্টো বিশ্ববিদ্যালয় থেকে তড়িত প্রকৌশলে ১৯৫৭ সালে পিএইচডি ডিগ্রি অর্জন করেন। তিনি ১৯৫৭ সালে ইউনিভার্সিটি অব ইলিনয় অ্যাট আর্বানা-শ্যাম্পেইন তড়িত ও কম্পিউটার প্রকৌশল বিভাগে ভিজিটিং সহকারী অধ্যাপক পদে নিযুক্ত হন। তিনি ১৯৬১ সালে সহযোগী অধ্যাপক এবং ১৯৬৬ সালে পূর্ণ অধ্যাপক পদে উন্নীত হন। তিনি ১৯৯৬ সালে পেন্সিলভেনিয়া স্টেট ইউনিভার্সিটি এর অধ্যাপক হিসেবে যোগদান করেন। তিনি ১৯৭৬ থেকে ১৯৭৭ সাল পর্যন্ত আইইইই অ্যান্টেনাস অ্যান্ড প্রোপাগেশন সোসাইটির প্রেসিডেন্ট হিসেবে দায়িত্ব পালন করেন।
স্বপ্নময় চক্রবর্তী

স্বপ্নময় চক্রবর্তী (জন্ম: ২৪ আগস্ট ১৯৫১) একজন ভারতীয় বাঙালি কথাসাহিত্যিক, ঔপন্যাসিক এবং প্রাবন্ধিক। তিনি আনন্দ পুরস্কার, বঙ্কিম পুরস্কার ও সাহিত্য অকাদেমি পুরস্কারে ভূষিত হন।
স্বপ্নময় উত্তর কলকাতায় জন্মগ্রহণ করেছিলেন।
স্বপ্নময় মূলত ছোটগল্পকার হিসেবে বাংলা সাহিত্য জগতে সুনাম অর্জন করেন। তবে বহু উপন্যাস, প্রবন্ধ ও কলাম লিখিয়ে হিসেবেও তার খ্যাতি আছে। ১৯৭২ সালে তার প্রথম গল্প ছাপা হয় ‘অমৃত’ পত্রিকায়। তার রচিত "হলদে গোলাপ" বইটি ২০১৫ সালে আনন্দ পুরস্কারে সম্মানিত হয়। এই উপন্যাসটি আসলে সমকামী, তৃতীয় লিংগের মানুষদের নিয়ে গবেষণামূলক উপন্যাস। ২০০৫ সালে অবন্তীনগর উপন্যাসের জন্যে বঙ্কিম পুরস্কার পান স্বপ্নময়। এছাড়া মানিক বন্দ্যোপাধ্যায় পুরস্কার, সর্বভারতীয় কথা পুরস্কার ইত্যাদিতে সম্মানিত হয়েছেন তিনি।
চৌষট্টি যোগিনী মন্দির, হীরাপুর

চৌষট্টি যোগিনী মন্দির (৬৪ যোগিনী মন্দির) (ওড়িয়া: ଚଉଷଠି ଯୋଗିନୀ ମନ୍ଦିର, ହୀରାପୁର) হরিপুর নামক একটি হাট-বাজারে অবস্থিত, যা পূর্ব ভারতের ওড়িশা রাজ্যের রাজধানী ভুবনেশ্বরের থেকে ২০ কিলোমিটার দূরে অবস্থিত। 
৯ ম শতাব্দীতে ব্রাহ্ম রাজবংশের রানী হিরদেবী কর্তৃক নির্মিত হয় মন্দিরটি। চৌষট্টি যোগিনী মন্দিরটি ভারতের বিখ্যাত কিছু যোগিনী মন্দির গুলির মধ্যে অন্যতম। ভুবনেশ্বর বাদে ভারতের মোরেন ও জব্বলপুরে রয়েছে চৌষট্টি যোগিনী মন্দির।
এটি একটি বৃত্তাকার গঠনের মধ্যে নির্মিত, সম্পূর্ণভাবে মন্দিরটি বালি পাথরের খন্ড সঙ্গে একসাথে করে নির্মিত। বৃত্তাকার প্রাচীরের অভ্যন্তরে মূর্তিটি রয়েছে, প্রতিটি গৃহের মূর্তিটি একটি দেবী। দেওয়ালের গর্তে চারপাশে প্রায় ৫৬ টি মূর্তি রয়েছে, দেবীর মূল মূর্তিটির কেন্দ্রস্থলে অবস্থিত, মূর্তিটি দেবী কালীর, যিনি মানুষের মনকে হৃদয় জয় করার প্রতিনিধিত্বকারী মনুষ্য মাথার উপর দাঁড়িয়ে আছেন। মন্দিরটি একটি কেন্দ্রীয় বেদি (চাঁদী মণ্ডপ) রয়েছে। বেদির বাকি চারটি দেওয়াল মূর্তি আছে যা চারপাশে রয়েছে। কিছু ঐতিহাসিক বিশ্বাস করেন যে মহা ভৈরবের মূর্তিটি চাঁদি মন্ডপে পূজা করা হয়।
৬৪ যোগিনী মন্দিরটি একটি তান্ত্রিক মন্দির, হাইপাইথাল স্থাপত্যের সাথে তান্ত্রিক প্রার্থনা রীতিনীতিগুলি ভৌমিকদের দ্বারা পূজা করে (পরিবেশ যা প্রকৃতির ৫ টি উপাদান - অগ্নি, জল, পৃথিবী, আকাশ এবং ইথার) গঠিত।
স্থানীয় পুরোহিতদের মন্দিরের পেছনের কিংবদন্তিটি দেবী দুর্গা থেকে একটি দৈত্যকে পরাজিত করার জন্য ৬৪ জন দেব-দেবীর রূপ ধারণ করে। যুদ্ধের পর ৬৪ দেবী (যোগিনী) দুর্গাকে একটি মন্দিরের কাঠামোর আকারে তাদের স্মরণ করিয়ে দেয়।
যোগিনী মূর্তি সাধারণত একটি পশু, একটি দৈত্য বা শক্তি (নারীর ক্ষমতার) বিজয়ী চিত্রিত একটি মানব মাথার উপর একটি মহিলা মূর্তি দাঁড়িয়ে প্রতিনিধিত্ব। প্রতিমাগুলি উন্মত্ততা, দুঃখ, আনন্দ, আনন্দ, বাসনা এবং সুখ থেকে সবকিছু প্রকাশ করে।
যেমন মন্দির উড়িষ্যার বালানগর জেলার রাণীপুর-ঝড়িয়াল এলাকায় এবং ভারতের অন্যান্য সাতটি স্থানে দেখা যায়।
সংখ্যা ৬৪ হিন্দু পুরাণে বিভিন্ন সূত্র যেমন কালের জন্য কাল, পরিবেশিত কলা বিষয় ইত্যাদি জন্য কালের উল্লেখ করে। মন্দিরটি ভারতের প্রত্নতাত্ত্বিক জরিপ দ্বারা পরিচালিত হয়। বর্তমানে মন্দিের সংরক্ষণের চেষ্টা করা হচ্ছে।
রাজশাহী মেট্রোপলিটন পুলিশ

রাজশাহী মেট্রোপলিটন পুলিশ রাজশাহী শহর ভিত্তিক একটি পুলিশ সংস্থা। ১৯৯২ সালের ১ জুলাই সংস্থাটি যাত্রা শুরু করে।
রাজশাহী মেট্রোপলিটন পুলিশের আওতাধীন থানা রয়েছে মোট ১২ টি।
আরএমপি’র ক্রাইম বিভাগ - ৪টি (বোয়ালিয়া, মতিহার, শাহমখদুম ও কাশিয়াডাঙ্গা)
বোয়ালিয়া বিভাগ
মতিহার বিভাগ
শাহমখদুম বিভাগ
কাশিয়াডাঙ্গা বিভাগ
অরুণ জি. ফাড়কে

অরুণ জি ফাড়কে ভার্জিনিয়া টেক এর তড়িত প্রকৌশলের ইউনিভার্সিটি ডিস্টিঙ্গুইশড অধ্যাপক ইমেরিটাস। 
ফাড়কে ইন্ডিয়ান ইনস্টিটিউট অফ টেকনোলজি, খড়গপুর থেকে ব্যাচেলর অব সায়েন্স, ইলিনয় ইন্সটিটিউট অব টেকনোলজি, শিকাগো থেকে মাস্টার্স এবং ইউনিভার্সিটি অব উইসকনসিন, ম্যাডিসন থেকে তড়িত প্রকৌশলে ১৯৬৪ সালে পিএইচডি ডিগ্রি অর্জন করেন।
কালান্তর

কালান্তর হল কলকাতা, ভারত থেকে বাংলা ভাষায় প্রকাশিত একটা দৈনিক সংবাদপত্র। এটা ভারতের কমিউনিস্ট পার্টির পশ্চিমবঙ্গ রাজ্য পরিষদের মুখপত্র। ১৯৬৫ খ্রিষ্টাব্দে ভারতের কমিউনিস্ট পার্টি ভাগ হওয়ার পর থেকে "কালান্তর " সাপ্তাহিক সংবাদপত্র হিসেবে যাত্রা শুরু করে এবং ছয়ের দশকের শেষ দিকে এটা একটা সম্পূর্ণ বাংলা দৈনিক সংবাদপত্ররূপে আত্মপ্রকাশ করে। এছাড়া একটা 'সাপ্তাহিক কালান্তর' আলাদাভাবে প্রকাশিত হচ্ছে ওই সময়কাল থেকেই। 
কালান্তর দৈনিকের বর্তমান শিরোনামটা অঙ্কন করেছিলেন বিশ্ববিশ্রুত চলচ্চিত্র পরিচালক ও শিল্পী সত্যজিৎ রায়। কালান্তরের গোড়ার যুগের সম্পাদক পদ অলংকৃত করেছিলেন প্রখ্যাত কমিউনিস্ট নেতা সোমনাথ লাহিড়ী, ভবানী সেন, জ্যোতি দাশগুপ্ত, প্রভাত দাশগুপ্ত, অধ্যাপক গৌতম চট্টোপাধ্যায় প্রমুখ। প্রথম যুগের সাদাকালো প্রকাশনা থেকে বর্তমানে কালান্তর অন্যান্য আধুনিক বাংলা সংবাদপত্রের মতো চাররঙের রঙিন সংবাদপত্ররূপে নিয়মিত প্রকাশিত হচ্ছে। প্রতি বছর উৎসব মরশুমে কালান্তর রঙিন শারদীয় সংখ্যাও যথারীতি প্রকাশিত হয় অন্যান্য সংবাদপত্রের পাশাপাশি।
ইসলামপুর, উত্তর দিনাজপুর জেলা

ইসলামপুর ভারতের পশ্চিমবঙ্গ রাজ্যের উত্তর দিনাজপুর জেলার একটি শহর ও পৌরসভা এলাকা।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১ মিটার (৬৮ ফুট)।
ভারতের ২০০১ সালের আদম শুমারি অনুসারে ইসলামপুর শহরের জনসংখ্যা হল ৫২,৭৬৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে ইসলামপুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ইসলামপুর মহকুমা হাসপাতাল (১৩৬ শয্যা বিশিষ্ট) ইসলামপুরে একটি বড় চিকিৎসা কেন্দ্র।
বিশ্ব ডিম দিবস

বিশ্ব ডিম দিবস প্রতিবছরের অক্টোবর মাসের দ্বিতীয় শুক্রবারে উদযাপিত একটি দিবস।
ডিমকে বিশ্বে একটি উন্নতমানের ও সহজলভ্য আমিষজাতীয় খাদ্য হিসেবে প্রতিষ্ঠিত করতে যুক্তরাজ্যভিত্তিক আন্তর্জাতিক সংস্থা ইন্টারন্যাশনাল এগ কমিশন (আইইসি) স্থাপিত হয় ১৯৬৪ সালে। বর্তমানে এই সংস্থার সদস্যসংখ্যা ৮০। সংস্থাটি প্রাণিজ আমিষের চাহদিা পূরণ, স্বাস্থ্যবান ও মেধাবী জাতি গঠন এবং সর্বোপরি ডিমের গুণাগুণ সম্পর্কে জনসচেতনতা বাড়ানোর লক্ষ্যে ১৯৯৬ সালে অস্ট্রিয়ার রাজধানী ভিয়েনায় প্রথম ‘বিশ্ব ডিম দিবস’ পালনের আয়োজন করে, যা পরবর্তী সময়ে প্রতিবছর অক্টোবর মাসের দ্বিতীয় শুক্রবার পালিত হয়ে আসছে। বর্তমানে যুক্তরাষ্ট্র, যুক্তরাজ্য, অস্ট্রেলিয়া, কানাডা, ভারত প্রভৃতি দেশসহ সারা বিশ্বের ৪০টি দেশে পালিত হয় ‘বিশ্ব ডিম দিবস’, যার পরিধি ও ব্যাপ্তি উত্তরোত্তর বৃদ্ধি পাচ্ছে।
২০১৩ সালে বাংলাদেশ অ্যানিমেল অ্যাগ্রিকালচার সোসাইটি (বিএএএস) ইন্টারন্যাশনাল এগ কমিশনের বাংলাদেশ প্রতিনিধি হিসেবে নিযুক্ত হয়। একই বছরের ১১ অক্টোবর বাংলাদেশে প্রথমবারের মতো পালন করা হয় ‘বিশ্ব ডিম দিবস’, যা ছিল ১৮তম বিশ্ব ডিম দিবস। সেই থেকে প্রতি বছর বাংলাদেশে বিশ্ব ডিম দিবস উদ্‌যাপন হয়।
জাতিসংঘের খাদ্য ও কৃষি সংস্থা (এফএও) ইন্টারন্যাশনাল এগ কমিশনের সঙ্গে সমঝোতা চুক্তির মাধ্যমে বিশ্বের ডিমশিল্পের উন্নয়নে একযোগে কাজ করে যাচ্ছে। এরই পরিপ্রেক্ষিতে দিবসটির গুরুত্ব অনুধাবন করে ইন্টারন্যাশনাল এগ কমিশন ও এফএওর তত্ত্বাবধানে এবং সহযোগিতায় সরকারের প্রাণিসম্পদ অধিদপ্তর, কৃষিবিদ ইনস্টিটিউশন বাংলাদেশ সহ বিভিন্ন সরকারি প্রতিষ্ঠান এবং পাশাপাশি বিভিন্ন বেসরকারী প্রতিষ্ঠান যেমন বাংলাদেশ পোলট্রি শিল্প কেন্দ্রীয় কমিটি (পোল্ট্রি ইন্ডাষ্ট্রিজ সেন্ট্রাল কাউন্সিল-বিপিআইসিসি), বাংলাদেশ অ্যানিমেল অ্যাগ্রিকালচার সোসাইটি সহ অনেক সংগঠন, বিশ্ববিদ্যালয় ও প্রতিষ্ঠান এবং বিভিন্ন পেশাজীবী সংগঠনের উদ্যোগে ঢাকাসহ সবগুলো বিভাগীয় ও জেলা শহরগুলোতে উৎসাহের সঙ্গে দিবসটি নিয়মিত পালন করে আসছে।
ভারতী মঠ মন্দির

ভারতী মঠ মন্দির হচ্ছে ভারতের উড়িষ্যা রাজ্যের রাজধানী ভুবনেশ্বরের প্রাচীন মন্দিরসমূহের মধ্যে অন্যতম একটি শিব মন্দির। এটি একটি ত্রিতল হিন্দু মঠ যা একাদশ শতকের দিকে নির্মিত হয়। বর্তমানে এটা আবাসিক মঠ হিসেবে ব্যবহৃত হয়। পূর্বে এটা হিন্দু তীর্থক্ষেত্র ছিলো।
ভারতী মঠ ভুবনেশ্বরের পুরাতন শহরের বাধেইবংক চকে অবস্থিত। লিঙ্গরাজ মন্দির থেলে রথ রাস্তার বাম পাশ ধরে হেঁটে ভারতী মঠে আসা যায়। এটা ভুবনেশ্বরের অন্যতম প্রাচীন মঠ।
মঠের পূর্বদিকে রথের রাস্তা, দক্ষিণে জামেশ্বর পাটনা রোড, উত্তরে ব্যক্তিমানা ভবনসমূহ এবং পশ্চিমে ভ্রকুটেশ্বর মন্দির। মঠটি পশ্চিমমুখী।
স্থানীয় জনশ্রুতি অনুযায়ী মঠটি নির্মাণ করেন লিঙ্গরাজ মন্দিরের প্রতিষ্ঠাতা যযাতি কেশরী এবং প্রথমদিকে মঠটি লিঙ্গরাজ মন্দির নির্মাণে জড়িত ব্যক্তিদের আবাসন হিসেবে ব্যবহৃত হত।
মন্দিরটি ব্যক্তিমালিকানাধীন নয়। এটার রক্ষণাবেক্ষণের দায়িত্বে আছে এন্ডোমেন্ট বিভাগ এবং মঠ মহন্ত প্রণব কিশোর ভারতী গোস্বামীর ব্যক্তিগত তত্ত্বাবধানে।
মঠে কার্তিক পূর্ণিমা, প্রথমাষ্টমী, দুর্গা পূজা ইত্যাদি ধর্মীয় অনুষ্ঠান পালন করা হয়। লিঙ্গরাজ দেবতা তার চাচার সংগে দর্শন করতে প্রথমাষ্টমীর সময় মঠে আসেন।
মঠে বিবাহ উৎসব, বাগদান, নামকরণ ইত্যাদি অনুষ্ঠানের আয়োজন করা হয়।
মঠটি বর্গাকার এবং এর আকার ২৬.০০ বর্গমিটার। মঠটির ভিত্তি ১.৫০ মিটার উঁচু। মঠটি তিনতলা যার উচ্চতা ১১.৫০ মিটার। মাঝখানে উঠোনসহ মঠটির দুইপাশে তিনটি করে বাসকক্ষ আছে। প্রতিটি রূম ৬.১৫ মিটার লম্বা এবং ৩.৪৫ মিটার প্রশস্ত। মঠটি ৫৩.৬০ বর্গমিটারের বড় দেয়াল দিয়ে ঘেরা যার উচ্চতা ২.৫২ মিটার। 
মঠের দরজার পাল্লাটি ১.৭০ মিটার উঁচু, ০.৮৪ মিটার চওড়া এবং ০.৩৫ মিটার পুরু। মন্দিরটি অমসৃণ ধূসর চুনাপাথরে তৈরী।
আগাছা জন্মানোর ফলে মঠের ক্ষয় শুরু হয়েছে। দেয়াল এবং উত্তর ও পূর্বের কাঠামো ধ্বসে পড়েছে। দেয়ালের পুরোটা অংশই আগাছার কারণের ধ্বংসের সম্মুখীন হয়েছে।
মঠটিও ধ্বংসের মুখে। পশ্চিম অংশের কক্ষ ইতোমধ্যে ধ্বসে পড়েছে এবং শুধুমাত্র বাইরের দেয়ালটি টিকে আছে।
বর্তমানে ব্যবহৃত দক্ষিণ অংশও ধ্বংসের পথে। প্রথম তলা ইতোমধ্যে ধ্বসে গেছে। বৃষ্টির পানি চুয়ে আসে এবং ছাদের ফাঁটল স্থাপনাটিকে ঝুঁকিপূর্ণ করে তুলেছে।
মঠ মহন্ত দুর্গাপূজার সময়ে কিছু সংস্কার করলে তা খুবই সামান্য। প্রত্নতাত্ত্বিক গুরুত্ব বিচারে ভবনটির সংস্কার এবং সংরক্ষণ খুবই জরুরী।
মুজিবুর রহমান (দ্ব্যর্থতা নিরসন)

মুজিবুর রহমান বা শেখ মুজিবুর রহমান হলেন বাংলাদেশের প্রথম রাষ্ট্রপতি এবং বাঙালি জাতির জনক।
মুজিবুর রহমান দ্বারা আরও বোঝানো হতে পারে:
ফিলিপ ক্যাম্পোজ

লেঃ জেনারেল (অবঃ) ফিলিপ ক্যাম্পোজ ভারতীয় সেনাবাহিনীর সাবেক উপ প্রধান। চল্লিশ বছরের সেনা জীবন শেষে তিনি ২০১৫ সালে অবসরে যান। উপ সামরিকপ্রধান হওয়ার আগে ফিলিপ পশ্চিমাঞ্চলীয় সৈন্যবাহিনীর প্রধান অধিনায়ক ছিলেন। তিনি মেকানাইজ্ড পদাতিক রেজিমেন্টের কর্নেল সেনানায়ক (কর্নেল কমান্ড্যান্ট) ছিলেন।
দিল্লির শান্ত জেভিয়ার কলেজে পড়েছিলেন এই ব্যক্তি। এরপর তিনি জাতীয় প্রতিরক্ষা বিদ্যাপীঠ এবং সেনা একাডেমীতে পড়েন। তিনি স্টাফ কোর্স ভারত থেকেই করেন এবং এনডিসি কোর্সও দিল্লিতে করেন এছাড়া সেনা যুদ্ধ কলেজ থেকে বিশেষ প্রশিক্ষণ তিনি তার স্বদেশেই করেন এছাড়া রাশিয়াতে একটি বিশেষ কৌশল-কোর্স করেন। তিনি ইন্দোর বিশ্ববিদ্যালয় থেকে প্রতিরক্ষা ব্যবস্থাপনা ও নিরাপত্তাবিদ্যা এবং মাদ্রাজ বিশ্ববিদ্যালয় থেকে সমরকৌশলবিদ্যায় ডিগ্রি অর্জন করেন।
১৯৭৪ সালে নবম গোর্খা রাইফেলসে ফিলিপ কমিশন্ড পদ লাভ করেন এবং ১৯৮২ সালে তাকে মেকানাইজ্ড পদাতিক বাহিনীতে বদলী করা হয়। তিনি জাতীয় প্রতিরক্ষা বিদ্যাপীঠ, সেনা স্টাফ কলেজ এবং সাঁজোয়া স্কুলের প্রশিক্ষক ছিলেন।
অরিজিন (ড্যান ব্রাউনের উপন্যাস)

অরিজিন, ড্যান ব্রাউন রচিত মার্কিন রহস্য উপন্যাস। ড্যান ব্রাউনের অন্যতম সৃষ্টি রবার্ট ল্যাংডন সিরিজ। এই সিরিজের মুল নায়ক বিশ্ববিদ্যালয়ের অধ্যাপক রবার্ট ল্যাংডন নিজেই। এই জনপ্রিয় চরিত্রকে মুল নায়ক ধরে ড্যান ব্রাউন লিখেছেন চারটি বই। সেগুলো হল যথাক্রমেঃ "এঞ্জেল এন্ড ডিমনস", "দ্য দ্য ভিঞ্চি কোড", "দ্য লস্ট সিম্বল", এবং "ইনফার্নো"। অরিজিনেও রবার্ট ল্যাংডনকে দেখা যায়। যা, তার "ল্যাংডন সিরিজের" পঞ্চমতম বই। এই বইটি প্রকাশক ডাবলডে কর্তৃক ২০১৭ সালের ৩ অক্টোবর প্রকাশিত হয়েছে।
প্রতীকবিদ্যা ও ধর্মীয় প্রত্নতত্ত্বের হার্ভার্ড প্রফেসর রবার্ট ল্যাংডন বিলবাওর (নাম) অতিপ্রাকৃত গুগেনহেম মিউজিয়ামে একটি প্রধান ঘোষণায় উপস্থিত হওয়ার জন্য একটি আবিষ্কারের উদ্বোধন করেন যা "বিজ্ঞানের মুখ পরিবর্তন করবে।" সন্ধ্যায় হোস্ট এডমন্ড কিরিশ, এক চল্লিশ -বছর  বয়সী কোটিপতি এবং ভবিষ্যতবাদী যার চকচকে উচ্চ প্রযুক্তির উদ্ভাবন এবং অশান্ত পূর্বাভাস তাকে বিশ্বব্যাপী বিখ্যাত করেছে। দুই দশক আগে হার্ভার্ডের ল্যাংডনের প্রথম শিক্ষার্থীদের মধ্যে একজন ছিলেন কিরিশ, যিনি একটি বিস্ময়কর সাফল্য প্রকাশ করতে চলেছেন।
অনুষ্ঠান শুরু হওয়ার পরে, ল্যাংডন কয়েকশো অতিথিকে সম্পূর্ণরূপে নিজেদের মৌলিক উপস্থাপনা দ্বারা প্রভাবিত করে, যা ল্যাংডন উপলব্ধির  চেয়েও বেশি বিতর্কতার সম্মুখীন হয় । কিন্তু পরিপূর্ণভাবে অচেনা সন্ধ্যায় হঠাৎ বিশৃঙ্খলার মধ্যে উদ্ভূত হয়ে কিরিশের মূল্যবান আবিষ্কার চিরকালের জন্য হারিয়ে যাওয়া প্রান্তে আঁকড়ে ধরে। আসন্ন হুমকি মোকাবেলা এবং সম্মুখীন হওয়া বিলবাওরকে পালিয়ে যাওয়ার জন্য ল্যাংডনকে হতাশায় বাধ্য করা হয়েছে। তার সাথে অম্ব্রা বিদী, মার্জিত যাদুঘর পরিচালক যিনি উত্তেজক ইভেন্টটির  মঞ্চে কিরিশের সাথে কাজ করেছিলেন। একসঙ্গে তারা একটি ক্রিপ্টিক পাসওয়ার্ড শনাক্ত করার জন্য একটি মারাত্মক অনুসন্ধানে বার্সেলোনা পালিয়ে যান কিরিশ এর রহস্য উন্মোচনের জন্য।
লুকানো ইতিহাস এবং ধর্মান্ধতার মাঝেই  ল্যাংডন এবং বিদালকে যন্ত্রণাদায়ক শত্রুকে  অবশ্যই বেঁধে রাখতে হবে, যার সমস্ত জ্ঞানের শক্তি স্পেনের রাজকীয় প্রাসাদ থেকে উৎসারিত ... এবং এডমন্ড কিরিশকে নীরব করার জন্য সে  পিছপা হবে না। আধুনিক শিল্প এবং আধ্যাত্মিক প্রতীকগুলির দ্বারা চিহ্নিত একটি লাইনের উপর, ল্যাংডন তার বিদীর্ণ সূত্রগুলি আবিষ্কার করে যা অবশেষে কিরিশের এই হুমকিজনক আবিষ্কারের মুখোমুখি হয় ... এবং সেই উত্তেজনাপূর্ণ সত্য- যা সবাইকে আশ্চর্য করে।
সাংবাদিকতায় স্বাধীনতা পুরস্কার

সাংবাদিকতায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের সাংবাদিকতা ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৮১ সালে প্রথমবারের মতো মরহুম মাওলানা মোহাম্মদ আকরম খাঁকে “সাংবাদিকতায় স্বাধীনতা পুরস্কার” প্রদান করা হয়।
উদয়গিরি, ওড়িশা

উদয়গিরি হচ্ছে ভারতীয় রাজ্য ওড়িশার সর্ববৃহৎ বৌদ্ধ স্থাপনা। উদয়গিরি মূলত একটা কমপ্লেক্স যা স্তুপ এবং বিহার নিয়ে গঠিত। পার্শ্ববর্তী ললিতগিরি এবং রত্নগিরির সংগে এটা একত্রে পুষ্পগিরি বিশ্ববিদ্যালয়ের অংশ। ঐতিহ্যবাহী এই তিন স্থানকে একত্রে রত্নগিরি-উদয়গিরি-ললিতগিরি কমপ্লেক্সের ডায়মন্ড ট্রায়াঙ্গল বলা হয়ে থাকে। স্থানটির ঐতিহাসিক নাম মাধাভাপুর মহাবিহার। ধারণা করা হয় রত্নগিরি ও ললিতগিরির পাশের বৌদ্ধ কমপ্লেক্সটি ৭ম থেকে ১২ শতকের মধ্যে চালু ছিলো।
উদয়গিরি পাহাড়ের পাদদেশে এই বৌদ্ধ স্থাপনাটি অবস্থিত যা ভুবনেশ্বর থেলে ৯০ কিলোমিটার উত্তর পূর্বে এবং জজপুর জেলার কটক থেকে ৭০ কিলোমিটার উত্তর পূর্বে অবস্থিত।
১৯৫৮ সাল থেকে আর্কিয়োলজিক্যাল সার্ভে অভ ইন্ডিয়া উদয়গিরিতে একাধিক খননকাজ চালিয়েছে। দুই উপত্যকার মাঝে অবস্থিত উদয়গিরি সাইট ১ এ সর্বপ্রথম খননকাজ চালানো হয়। ১৯৮৫-৮৬ এবং ১৯৮৯-৯০ সালে চালানো খননে উদয়গিরি সাইট ২ এ দেয়াল ঘেরা বৌদ্ধবিহারটি আবিষ্কৃত হয়। এখানে ৭ ফুট উঁচু একটি স্তুপ যার চার কোনায় চারটি ধ্যানী বুদ্ধের প্রতিকৃতি পাওয়া যায়। এপিগ্রাফিক্যাল উপাত্তের ভিত্তিতে প্রত্নতত্ত্ববিদগণ স্থানটিকে মাধবপুর মহাবিহার নামে অভিহিত করেন। ১৯৯৭ থেকে ২০০০ সালে পরিচালিত বৃহৎ খননে উদয়গিরি-২ এর দ্বিতীয় অংশ আবিষ্কৃত হয় যেখানে স্তুপ এবং বিহার ছিলো। এর মধ্যে ছিলো দুটো অষ্টম শতকের বিহার চত্বর, বুদ্ধের ভাস্কর্য, তারা, মঞ্জুশ্রী, আভালোকিতেশ্বর, জটামুকুট লোকেশ্বর এবং বিভিন্ন টেরাকোটা ফলক। একটি পাথরের ধাপযুক্ত কুয়া আবিষ্কৃত হয়। প্রবেশ পথের নিকটে দেখা যায় একটি মনুষ্যাকৃতি দড়িতে ঝুলছে যার চোখ বন্ধ।
ভিএইচ১ ইন্ডিয়া

ভিএইচ১ ইন্ডিয়া হলো সঙ্গীতবিষয়ক ভারতীয় একটি চ্যানেল। এটি ২০০৫ সালে উদ্বোধন করা হয়। ২০০৪ সালের ৩১ ডিসেম্বর, এমটিভি ইন্ডিয়া এবং জি একটি সমঝোতা চুক্তিতে আবদ্ধ হয়, যার মাধ্যমে তারা ভিএইচ১কে ভারতে নিয়ে আসে। এই চ্যানেল ভিএইচ১ টপ ১০, হিট ফ্যাক্টরি, গুড মর্নিং ভিএইচ১-এর মতো অনুষ্ঠান প্রচার করা হয়। এই চ্যানেলে "গ্লোবাল সিটিজেন ইন্ডিয়া" সরাসরি সম্প্রচারিত হয়েছে। ২০১৬ সালের ১৯ নভেম্বর, এই চ্যানেলের পুরানো লোগো পরিবর্তন করা হয়।
এই চ্যানেলটি ভারতের বেশীরভাগ ক্যাবল নেটওয়ার্কে এনিমল প্ল্যানেট, ডিসকভারি চ্যানেল, টিএলসি, সনি এন্টারটেইনমেন্ট টেলিভিশন, সনি ম্যাক্স, সাব টিভি, আজ তাক, এনডিটিভি ইন্ডিয়া, এনডিটিভি প্রফিট, ইন্ডিয়া টুডে (টিভি চ্যানেল), এএক্সএন, এ্যানিম্যাক্স ভারত, নিকিলোডিয়ান ইন্ডিয়া, ডিসকভারি টার্বো এশিয়া, ডিসকভারি সায়েন্স, এনডিটিভির মতো চ্যানেলের সাথে প্রদর্শন করা হয়।
এই চ্যানেলটি সিএএস নেটওয়ার্কে একটি স্বতন্ত্র চ্যানেল হিসেবে প্রদর্শন করা হয়।
অকোষীয় জীব (জীববিজ্ঞান)

অকোষীয় জীব হল, সেই সকল জীব যেটি কোন কোষীয় গঠন কাঠামো ছাড়া অবস্থান করতে পারে, অন্তত এটির জীবন চক্রের অংশ বিশেষ সময়ের জন্য। ঐতিহাসিকভাবে, অধিকাংশ (বর্ণনামূলক) জীবনের সংজ্ঞায় স্বীকার করা হয় যে, একটি জীবিত জীব আবশ্যক ভাবে এক বা একাধিক কোষ নিয়ে গঠিত , কিন্তু বর্তমানে এই সংজ্ঞা তার প্রয়োজনীয়তা হারিয়েছে এবং আধুনিক মানদণ্ড অন্যান্য কাঠামোগত ব্যবস্থায় থাকা জীবের জীবনের সংজ্ঞা প্রদান করে।
অকোষীয় জীবের ভেতর প্রাথমিক সদস্য হল ভাইরাস। সংখ্যালঘু সংখ্যক জীববিজ্ঞানীরা ভাইরাসকে বিবেচনা করেন জীবিত প্রাণী হিসাবে, কিন্তু বেশিরভাগ তা মনে করেন না। তাদের প্রধান আপত্তির কারণ হল, কোন পরিচিত ভাইরাস অটোপোয়সিস (কোষ বিভাজন ও স্বসংরক্ষণ) করতে সক্ষম নয়, যার মানে হল এগুলো নিজেদের বংশবৃদ্ধি করতে পারে না, এদের বংশবৃদ্ধির জন্য অন্য কোষের উপর নির্ভর করতে হয়। তবে, সাম্প্রতিক আবিষ্কৃত জায়ান্ট ভাইরাসের মধ্যে কিছু জিন রয়েছে যা এই ট্রান্সলেশন প্রক্রিয়ার জন্য প্রয়োজনীয় উপাদানের অংশবিশেষ বহন করে, এই গুণবালী প্রত্যাশা উত্থাপন করে যে, হয়ত তদের কোন বিলুপ্ত পূর্বপুরুষ ছিল যা স্বাধীনভাবে বিবর্তন ও প্রতিলিপি তৈরি করতে সক্ষম ছিল। অধিকাংশ জীববিজ্ঞানী সম্মত হন যে, এমন একটি পূর্বপুরুষ হতে পারে "বোনা  ফিড"  অকোষীয় জীব ব্যবস্থা, কিন্তু তার অস্তিত্ব ও বৈশিষ্ট্য এখনও নিশ্চিত ভাবে জানা যায়নি।
প্রকৌশলী কখনও কখনও "আর্টিফিশিয়াল লাইফ" শব্দটি ব্যবহার করেন সফটওয়্যার ও রোবট কে বুঝাতে যার কর্মপ্রক্রিয়া জৈবিক প্রক্রিয়া দ্বারা অনুপ্রাণিত, কিন্তু এগুলো জীবন সম্বন্ধীয় কোন জৈবিক সংজ্ঞার আয়তায় পড়ে না।
ভাইরাসের প্রকৃত অবস্থা অস্পষ্ট ছিল অনেক বছর, প্যাথোজেনের হিসেবে এদের আবিষ্কার হবার পর থেকে। প্রথমদিকে এদের বর্ণনা করা হত বিষ বা টক্সিন হিসাবে, তারপর "সংক্রামক প্রোটিন" হিসাবে, কিন্তু মাইক্রোবায়োলজির উন্নতির সাথে সাথে, এটা স্পষ্ট হয়ে ওঠে যে, এগুলো জেনেটিক্যাল উপাদান বহন করে, একটি সংজ্ঞায়িত কাঠামো রয়েছে এবং এদের ক্ষমতা এর উপাদানের অংশগুলোকে স্বতস্ফর্তভাবে সংযোজন করার। এই তথ্য সৃষ্টি করে একটি বিশাল বিতর্কের যে, মৌলিকভাবে এদের কি হিসাবে গণ্য করা উচিত জৈব নাকি অজৈব হিসাবে — যেহেতু এগুলোকে খুব ছোটো জৈবিক জীব বা খুব বড়ো জৈবরাসায়নিক অণু হিসাবেও গণ্য করা যায়— এবং ১৯৫০ সাল থেকে অনেক বিজ্ঞানী ভাইরাসকে চিন্তার করেন, এটি বিদ্যমান রসায়ন ও জীবের সীমান্তরেখায়; জীবিত এবং প্রাণহীনের মধ্যে একটি ধূসর এলাকায়।
কারাগারের রোজনামচা

কারাগারের রোজনামচা বঙ্গবন্ধু শেখ মুজিবুর রহমান রচিত গ্রন্থ সংকলন। ২০১৭ সালে মুজিবুর রহমানের ৯৭ তম জন্মবার্ষিকীতে গ্রন্থটি বাংলা একাডেমি থেকে প্রকাশিত হয়।
১৯৬৬ থেকে ১৯৬৮ সাল পর্যন্ত বঙ্গবন্ধুর ঘটনাবহুল জেল-জীবনচিত্র এ গ্রন্থে স্থান পেয়েছে। বঙ্গবন্ধু নিজেই একটি রজনামায় তাঁর এই জেলস্মৃতির কথা লিখে রেখেছিলেন এবং এর নাম দিয়েছিলেন '"থালাবাটি কম্বল / জেলখানার সম্বল"'। বঙ্গবন্ধুর জেল-জীবন, জেল-যন্ত্রণা, কয়েদীদের অজানা কথা, অপরাধীদের কথা, কেন তারা এই অপরাধ জগতে পা দিয়েছিলো, তখনকার রাজনৈতিক পরিস্থিতি, কারাগারে আওয়ামী লীগ নেতা-কর্মীদের দুঃখ-দুর্দশা, গণমাধ্যমের অবস্থা, শাসক গোষ্ঠীর নির্মম নির্যাতন, ৬ দফার আবেগকে ভিন্ন খাতে প্রবাহিত করার চেষ্টা, ষড়যন্ত্র, বিশ্বাস ঘাতকতা, প্রকৃতি প্রেম, পিতৃ-মাতৃ ভক্তি, কারাগারে পাগলদের সুখ-দুঃখ, হাসি-কান্না এই গ্রন্থে তুলে ধরা হয়েছে।
কারাগারের রোজনামচা বইটি প্রথম প্রকাশিত হয় ২০১৭ সালের ১৭ই মার্চ (ফাল্গুন ১৪২৩) তারিখে। এটি প্রকাশ করে বাংলা একাডেমি। এর প্রকাশক ও কর্মসূচি পরিচালকের দায়িত্বে ছিলেন বাংলা একাডেমির গবেষণা, সংকলন এবং অভিধান ও বিশ্বকোষ বিভাগের পরিচালক মোবারক হোসেন। এতে অর্থায়ন করেছিল 'গণপ্রজাতন্ত্রী বাংলাদেশ সরকার'-এর সংস্কৃতিবিষয়ক মন্ত্রণালয়। বইটির ভূমিকা লিখেছেন বঙ্গবন্ধু শেখ মুজিবুর রহমানের জ্যেষ্ঠ কন্যা শেখ হাসিনা এবং নামকরণ করেছেন তাঁর কনিষ্ঠ কন্যা শেখ রেহানা। এছাড়া বইটির প্রচ্ছদ তৈরি করেছেন শিল্পী তারিক সুজাত এবং প্রচ্ছদে ব্যবহৃত পোট্রেটটি এঁকেছেন রাসেল কান্তি দাশ। বইটির গ্রন্থস্বত্ব 'জাতির জনক বঙ্গবন্ধু শেখ মুজিবুর রহমান মেমোরিয়াল ট্রাস্ট'-এর। বইটির মোট পৃষ্ঠা সংখ্যা ৩৩২টি।
বিভিন্ন ভাষায় "কারাগারের রোজনামচা" এর অনুবাদের তালিকা নিম্নরূপ:
চেরি পপ (গান)

চেরি পপ হলো রোমানীয় সঙ্গীত শিল্পী আলেক্সান্দ্রা স্তানের দ্বিতীয় গানের অ্যালবাম আনলকড-এর একটি গান। এই গানটি ২৮ মে ২০১৪ তারিখে ডিজিটাল ডাউনলোড ফরম্যাট হিসেবে তৈরি করা হয় এবং ঐদিনই তা স্টানের ইউটিউব চ্যানেলে আপলোড করা হয়। এই গানটি তিনজন সঙ্গীত লেখক লিখেছেন এবং দুইজন গানটি প্রযোজনা করেছেন।
চেরি পপ গানটি লিখেছেন আলেক্সান্দ্রা স্তান নিজে, লুকাস হলগ্রিন এবং এরিক লিডবম এবং প্রযোজনা করেছেন লুকাস হলগ্রিন এবং এরিক লিডবম। এটি রোমানিয়ার ফোনোগ্রাম স্টুডিওসে ধারণ করা হয়। চেরি পপ গানের ভিডিওটি ২৮ মে ২০১৪ আলেক্সান্দ্রা স্তানের ইউটিউব চ্যানেলে আপলোড করা হয় এবং অবিশ্বাস্যভাবে এটি পাঁচ মিলিয়ন বার দেখা হয়।
মহম্মদ উসমান

মহম্মদ উসমান (২৫ জুলাই ১৯১২-৩ জুলাই ১৯৪৮) ছিলেন ভারতীয় সেনাবাহিনীর উচ্চপদস্থ অফিসার যিনি ১৯৪৭ সালের ভারত-পাকিস্তান যুদ্ধে মারা যান। ভারতের সামরিক বাহিনীর ইতিহাসে তিনি প্রথম সর্বোচ্চ পদাধিকারী সৈনিক যিনি সরাসরি যুদ্ধক্ষেত্রে প্রান বিসর্জন দেন। তাকে ভারতীয় ধর্মনিরপেক্ষতার মূর্ত প্রতীক হিসেবে বিবেচনা করা হয়।
মহম্মদ উসমান তদানীন্তন যুক্তপ্রদেশ বা উত্তরপ্রদেশ রাজ্যের মৌ জেলার বিবিপুরে জন্মগ্রহণ করেন। বারাণসীর হরিশ চন্দ্র ভাই স্কুলে পড়াশোনা করেন তিনি। ছোটবেলা থেকেই সাহসী ছিলেন। ১২ বছর বয়েসে কুয়োতে ডুবন্ত শিশুকে বাঁচান। ব্রিটিশ ভারতে সামরিক বাহিনীতে কমিশনড অফিসার পদে প্রবেশের কঠিন পরীক্ষায় কৃতকার্য হন এবং ইংল্যান্ড রয়াল মিলিটারি একাডেমী, স্যান্ডহার্স্ট এ পড়ার সুযোগ পান। মাত্র ১০ জন ভারতীয় ছাত্রের অন্যতম ছিলেন ওসিমান। ১৯৩২ সালে রয়াল একাডেমী তে ভর্তি হন ও ১৯৩৫ সালের ১৯ মার্চ তিনি ১০ বেলুুচ রেজিমেন্টে যোগ দেন সেকেন্ড লেফটেন্যান্ট হিসেবে ভারতীয় সেনাবাহিনীতে যোগদান করেন।
১০ম বেলুুচ রেজিমেন্টের ৫ম ব্যাটেলয়নে যোগদান করার পর তিনি উত্তর পসচিম ফ্রন্টে চলে যান। ১৯৩৫ সালে তিনি প্রথম শ্রেনীর উর্দু ভাষিক পরীক্ষায় উত্তীর্ণ হয়েছিলেন। উসমান ক্রমশ লেফটেন্যান্ট ও ১৯৩৬ সালে ক্যাপ্টেন পদে উন্নীত হন। ১৯৪৪ সালের এপ্রিল মাসে সাময়িক মেজর হিসেবে কাজ করাকালিন তিনি বার্মাতে যান। ১০ বেলুচ রেজিমেন্টে ১৯৪৫ সালের এপ্রিল থেকে ১৯৪৬ সালের এপ্রিল মাস পর্যন্ত অধিনায়কত্ব করেন। দেশবিভাগের সময় মুসলিম হওয়ার কারণে পাকিস্তানের সামরিক বাহিনীর প্রধানরা তাকে গ্রহণ করত আগ্রহী হন। ভবিষ্যত সেনাপ্রধানের প্রতিশ্রুতি দেওয়া হলেও উসমান ভারতীয় সেনাবাহিনী ছেড়ে যাননি। বেলুচ রেজিমেন্টের বিরাট অংশ পাকিস্তানের অধিভুক্ত হলে তার ডগরা রেজিমেন্টে বদলী হয়।
মহম্মদ উসমানের দেহ দিল্লীর জামিয়া ইসলামিয়া বিশ্ববিদ্যালয় চত্বরের পার্শ্ববর্তী কবরস্থানে সমাহিত আছে।
ভূ-পদার্থবিজ্ঞান

ভূ-পদার্থবিজ্ঞান () প্রাকৃতিক বিজ্ঞানের একটি শাখা, যাতে পৃথিবী ও একে ঘিরে রাখা মহাকাশীয় পরিবেশের ভৌত প্রক্রিয়াসমূহ ও পৃথিবীর ভৌত বৈশিষ্ট্যগুলি অধ্যয়ন করা হয় এবং এগুলিকে পরিমাণবাচক পদ্ধতিসমূহের ব্যবহার করে বিশ্লেষণ করা হয়।
কখনও কখনও ভূ-পদার্থবিজ্ঞান বলতে কেবলমাত্র কঠিন পৃথিবীর সাথে সংশ্লিষ্ট বিষয়াদি অধ্যয়নের ক্ষেত্রকে বোঝায়; এর মধ্যে পৃথিবীর আকৃতি, এর মহাকর্ষীয় ও চৌম্বক ক্ষেত্রসমূহ, এর অভ্যন্তরীণ গঠনকাঠামো ও সংযুক্তি, পৃথিবীর অভ্যন্তরস্থ গতিশীল প্রক্রিয়াসমূহ ও ভূপৃষ্ঠে ভূত্বকীয় পাত গঠন প্রক্রিয়াতে সেগুলির অভিব্যক্তি, ম্যাগমা উৎপাদন, আগ্নেয় কর্মকাণ্ড ও শিলা গঠন অন্তর্ভুক্ত। তবে আধুনিক ভূপদার্থবৈজ্ঞানিক সংস্থাগুলি ও বিশুদ্ধ তাত্ত্বিক বিজ্ঞানীরা অপেক্ষাকৃত ব্যাপকতর একটি সংজ্ঞা ব্যবহার করেন যার মধ্যে পানি চক্র (বরফ ও তুষারসহ); মহাসমুদ্রগুলি ও বায়ুমণ্ডলের প্রবাহী গতিবিজ্ঞান, বায়ুমণ্ডলীয় তড়িৎ ও চুম্বকত্ব (আয়নমণ্ডল ও চৌম্বকমণ্ডল) ও সৌর-পৃথিবী পদার্থবিজ্ঞান অন্তর্ভুক্ত। এছাড়া পৃথিবীর বাইরে চাঁদ ও অন্যান্য গ্রহের সদৃশ সমস্যাগুলিও এই শাস্ত্রে অধ্যয়ন করা হতে পারে।
১৯শ শতকে এসে ভূ-পদার্থবিজ্ঞানকে একটি স্বতন্ত্র শাস্ত্র হিসেবে স্বীকৃতি দেয়া হলেও প্রাচীনকাল থেকেই এ বিষয়ে গবেষণা বিদ্যমান। প্রা্চীনকালে চৌম্বক শক্তিবিশিষ্ট ধাতব আকরিক (Lodestone) থেকে আদি দিকনির্ণয় যন্ত্রগুলি (কম্পাস) নির্মাণ করা হয়। আধুনিক দিকনির্ণায়ক যন্ত্রগুলি নৌচালনায় দিকনির্ণয়ে গুরুত্বপূর্ণ ভূমিকা রাখে। ১৩২ খ্রিস্টাব্দে প্রথম ভূকম্পমাপক যন্ত্রটি নির্মাণ করা হয়। আইজাক নিউটন তার বলবিদ্যার তত্ত্ব জোয়ার-ভাটা ও বিষুব সংক্রান্তির চলন (precession of the equinox) -এর উপর প্রয়োগ করেন। পৃথিবীর আকৃতি, ঘনত্ব, অভিকর্ষীয় ক্ষেত্র এবং পানিচক্রের উপাদানগুলি পরিমাপ করার জন্য যন্ত্রপাতি নির্মাণ করা হয়। ২০শ শতকে এসে কঠিন পৃথিবী ও মহাসমুদ্রে দূরবর্তী অভিযানের জন্য ভূ-পদার্থবৈজ্ঞানিক পদ্ধতিসমূহ উদ্ভাবন করা হয়। ভূ-ত্বকীয় পাত গঠন প্রক্রিয়ার তত্ত্ব নির্মাণে ভূ-পদার্থবিজ্ঞান একটি গুরুত্বপূর্ণ ভূমিকা রাখে।
ভূ-পদার্থবিজ্ঞানকে সমাজের বিভিন্ন চাহিদার কাজেও লাগানো হয়েছে, যেমন খনিজ সম্পদ আহরণ, প্রাকৃতিক বিপদ উপশম ও পরিবেশগত সুরক্ষা। অনুসন্ধানী ভূ-পদার্থবিজ্ঞান (exploration geophysics) শাস্ত্রে ভূ-পদার্থবৈজ্ঞানিক জরিপ থেকে প্রাপ্ত উপাত্ত ব্যবহার করে সম্ভাব্য খনিজ তেল তথা পেট্রোলিয়ামের ভাণ্ডার ও খনিজ পদার্থের মজুদ বিশ্লেষণ করা হয়, ভূ-গর্ভস্থ পানির স্তরের অবস্থান নির্ণয় করা হয়, প্রত্নতাত্ত্বিক নিদর্শন খুঁজে বের করা হয়, হিমবাহ ও মাট্রিক পুরুত্ব নির্ণয় করা হয় এবং পরিবেশগত প্রতিবিধানের জন্য ব্যবহার্য স্থান যাচাই করা হয়।
অসমীয়া ভাষার রোমানীকরণ

অসমীয়া ভাষার রোমানীকরণ হয়েছে অসমীয়া ভাষাকে রোমান লিপিতে উপস্থাপন করা। অসমীয়া ভাষার জন্যে অনেক রোমানীকরণ ব্যবহার করা হয়।
নিচে অসমীয়া অক্ষর এবং "আইপিএ"র রোমানীকরণগুলিকে উল্লেখ করা হয়েছে।
নিচের তালিকায় উপরে উল্লেখিত রোমানীকরণগুলির উদাহরণ দেয়া হয়েছে।
সৈয়দ মোহাম্মদ আলী

সৈয়দ মোহাম্মদ আলী (৯ ডিসেম্বর ১৯২৮ - ১৭ অক্টোবর ১৯৯৩) হলেন একজন বাংলাদেশী সাংবাদিক ও সম্পাদক। তিনি ছিলেন এদেশের ইংরেজি সংবাদিকতার পথিকৃৎ ও ইংরেজি দৈনিক দি ডেইলি স্টারের প্রতিষ্ঠাতা সম্পাদক।
মোহাম্মদ আলী ১৯২৮ সালের ৯ ডিসেম্বর, মতান্তরে, ৫ ডিসেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশের সিলেট বিভাগের) মৌলভীবাজার মহকুমায় জন্মগ্রহণ করেন। তার পিতার নাম সৈয়দ মোস্তফা আলী; তিনি ছিলেন তৎকালীন আইসিএস কর্মকর্তা। সৈয়দ মুর্তাজা আলী এবং সৈয়দ মুজতবা আলী ছিলেন তার চাচা।
সৈয়দ মোহাম্মদ আলী ১৯৫০-৫১ সালে ছাত্রাবস্থায় ঢাকার ওয়ারী থেকে DACCA News নামে একটি ইংরেজি পত্রিকা বের করেন। সম্ভবত এটা ছিল এ দেশে ভারত বিভাগোত্তর প্রথম ইংরেজি পত্রিকা। জীবনের লক্ষ্য একটিই ছিল, সাংবাদিক হওয়া। একসময় লাহোরে দ্য ডেইলি পাকিস্তান টাইমস ও করাচির দ্য ডেইলি ডন পত্রিকায় কাজ করার সুযোগ পেয়ে যান।
এস এম আলী পরে ১৯৬২ সালে হংকংয়ে এশিয়া ম্যাগাজিনে আসেন। তারপর দ্য ব্যাংকক পোস্টে সিনিয়র এডিটর হিসেবে দায়িত্ব পালন করেছেন। এ ছাড়া দ্য নিউ ন্যাশন, সিঙ্গাপুর (১৯৭১-৭২), দ্য হংকং স্ট্যান্ডার্ড (১৯৭৩-৭৫) ছিল তার কর্মক্ষেত্র।
পত্রিকার এডিটোরিয়াল কলামের ওপরে ছাপা হতো Founder Editor SM Ali: ওই পত্রিকার সাপ্তাহিক ম্যাগাজিন পাতায় বের হতো তার আত্মজীবনী MY WORLD. পঞ্চাশের দশকে এ দেশে সেই সময়ের একমাত্র ভাস্কর শিল্পী নভেরা আহমদের প্রতিভা ও কর্মের ওপর এস এম আলী অবজারভারে বিস্তৃত কভারেজ দিতেন। ১৯৯১ সালের ১৪ জানুয়ারি তিনি বাংলাদেশের প্রসিদ্ধ ইংরেজি পত্রিকা দি ডেইলি স্টার প্রতিষ্ঠা করেন এবং এর প্রতিষ্ঠাতা সম্পাদক হিসেবে দায়িত্ব পালন করেন।
এস. এম. আলীকে সাংবাদিকতায় অনন্য অবদান অবদান রাখার জন্য ১৯৯৫ সালে সাংবাদিকতায় স্বাধীনতা পুরস্কার প্রদান করা হয়।
১৯৯৩ সালের ১৭ অক্টোবর থাইল্যান্ডে চিকিৎসাধীন অবস্থায় তিনি মৃত্যুবরণ করেন।
এ. জি. স্টিল

অ্যালান গিবসন এজি স্টিল (; জন্ম: ২৪ সেপ্টেম্বর, ১৮৫৮ - মৃত্যু: ১৫ জুন, ১৯১৪) লিভারপুলের পশ্চিম ডার্বি এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন এ. জি. স্টিল। তাকে তার সময়কালে কিংবদন্তীতুল্য ক্রিকেটার ডব্লিউজি গ্রেসের সাথে তুলনা করা হতো।
লিভারপুলের যোসেফ স্টিল ও স্কটল্যান্ডীয় কির্কউড দম্পতির সন্তান এজি স্টিল লিভারপুলের পশ্চিম ডার্বি এলাকায় ২৪ সেপ্টেম্বর, ১৮৫৮ তারিখে জন্মগ্রহণ করেন। ক্রিকেট খেলায় অংশগ্রহণকারী সাত ভাইয়ের অন্যতম ছিলেন তিনি। তন্মধ্যে আর্নেস্ট (ইই), ডগলাস (ডিকিউ) ও হ্যারল্ড (এইচবি) ল্যাঙ্কাশায়ারের পক্ষে প্রথম-শ্রেণীর ক্রিকেটে অংশগ্রহণ করেছিলেন।
মার্লবোরা কলেজে তার বিদ্যালয়ের দিনগুলো অতিবাহিত হয়। সেখানে তিনি চমৎকারভাবে ক্রিকেট খেলতেন। কেমব্রিজের ট্রিনিটি কলেজেও এ ধারা অব্যাহত রাখেন। ১৮৭৮ সালে কেমব্রিজ বিশ্ববিদ্যালয় দলের সদস্যরূপে অংশগ্রহণ করে তাৎক্ষণিকভাবে তারকা খেলোয়াড়ে পরিণত হন। সেখানে তিনি বোলিং গড়ে শীর্ষস্থানে ছিলেন যা তাকে ইংল্যান্ডের পরিচ্ছন্ন ব্যক্তির মর্যাদা এনে দেয়।
ভাইদের কাছ থেকে স্বাতন্ত্র্যবোধ বজায় রাখতে সংক্ষিপ্ত নামে পরিচিত হয়ে উঠেন।
১৮৮০ সালে ইংল্যান্ডের ওভালে অনুষ্ঠিত প্রথম টেস্ট খেলায় অংশগ্রহণের সৌভাগ্য অর্জন করেন। এরপর ১৮৮২ সালে স্বল্প ব্যবধানে পরাজিত হওয়া বিখ্যাত টেস্টে অংশ নেন। ফলশ্রুতিতে দ্য স্পোর্টিং টাইমসে বিদ্রুপাত্মক শোকসংবাদ প্রকাশ করে যাতে বলা হয় যে,
আরআইপি ইংরেজ ক্রিকেট দেহ সমাহিত করা হবে ও ছাঁই অস্ট্রেলিয়ায় নিয়ে যাওয়া হবে।
অল্প কয়েকদিন পর এজি স্টিল তার কেমব্রিজ বিশ্ববিদ্যালয়ের বন্ধু ইভো ব্লাই এবং স্টাড ভ্রাতৃদ্বয় জর্জ স্টাড ও চার্লস স্টাডের সহযোগিতায় দল গঠন করে অস্ট্রেলিয়ায় নিয়ে যান।
১৮৮২-৮৩ মৌসুমে ইংল্যান্ড দলকে সাথে নিয়ে স্বাগতিক অস্ট্রেলিয়ার বিপক্ষে ২-১ ব্যবধানে টেস্ট সিরিজ জয় করেন। ফলশ্রুতিতে তারা ছাঁই ভর্তি পাত্র উপহার পান।
১৮৮৩ সালের ঐ সফরে সিডনি ক্রিকেট গ্রাউন্ডে অতিরিক্ত চতুর্থ টেস্ট খেলার আয়োজন করা হয়। সমগ্র সফরে ব্যাটিং ও বোলিং উভয় বিভাগেই শীর্ষস্থানে ছিলেন এজি স্টিল।
১৮৮৪ সালে লর্ডসের ইতিহাসের প্রথম টেস্ট খেলায় অংশ নিয়ে ব্যক্তিগত সর্বোচ্চ ১৪৮ রানের টেস্ট ইনিংস খেলেন।
অদ্যাবধি লর্ডসের অনার্স বোর্ডে তার নাম সর্বাগ্রে রয়েছে। ফলশ্রুতিতে ১৮৮৪ সালে আইসিসি টেস্ট ব্যাটসম্যানদের র‌্যাঙ্কিংয়ে শীর্ষস্থানে আরোহণ করেন তিনি। ১৮৮৫ সালেও তিনি একই অবস্থানে ছিলেন।
১৮৮৬ সালে তিনবার দলকে নেতৃত্ব দেন। ৩-০ ব্যবধানে জয় তুলে নিয়ে অস্ট্রেলিয়াকে হোয়াইটওয়াশ করেন। ১৮৮৮ সালে সর্বশেষ টেস্টেও অধিনায়কের দায়িত্বে ছিলেন। তবে এবার তার দল পরাজিত হয়েছিল।
এইচএস অ্যাল্থামের মতে, প্রশ্নাতীতভাবেই এজি স্টিলের বোলিংশৈলী ভালো ও সেরা একাদশের মধ্যে পার্থক্য এনে দিয়েছিল।
১৮৮৮ সালে প্রকাশিত ব্যাডমিন্টন লাইব্রেরিতে ক্রিকেট খণ্ডে বোলিং অধ্যায় সম্পর্কে লিখেন।
১৯০২ সালে মেরিলেবোন ক্রিকেট ক্লাবের সভাপতির দায়িত্ব পালন করেন। তার সন্তান অ্যালান ইভো স্টিল এমসিসি ও মিডলসেক্সের পক্ষে প্রথম-শ্রেণীর খেলায় অংশ নিয়ে সুনাম কুড়ান। প্রথম বিশ্বযুদ্ধে ইভো নিহত হয়েছিলেন।
১৫ জুন, ১৯১৪ তারিখে লন্ডনে এজি স্টিলের দেহাবসান ঘটে। এরপর কেনসাল গ্রীন সিমেট্রিতে তাকে সমাহিত করা হয়।
দেব (দ্ব্যর্থতা নিরসন)

দেব হলো ধর্মীয় চরিত্র। পৃথিবীর বিভিন্ন অঞ্চলে বিভিন্ন ধর্মে অসংখ্য "দেব" দেখা যায়।
দেব দ্বারা বোঝানো হতে পারেঃ
শ্রীমঙ্গল সরকারি কলেজ

শ্রীমঙ্গল সরকারি কলেজ ১৯৬৯ সালে প্রতিষ্ঠিত হয়। ১৯৮৫ সালে এটিকে সরকারিকরণ করা হয়।৬০০০ এর অধিক ছাত্র-ছাত্রীও ৪৬টি শিক্ষকের পদের বিপরীতে কলেজটিতে উচ্চমাধ্যমিক, স্নাতক (পাস) ও স্নাতক (সম্মান) পর্যায়ের শিক্ষাদান চলছে।
কলেজটি ১৯৬৯ সালের ১ জুলাই ও ১৯৮৫ সালের ১ জুলাই প্রতিষ্ঠিত ও জাতীয়কৃত হয়। কলেজের ভূমির পরিমাণ ৫ একর(চারদিকে সীমানা প্রাচীরঘেরা)। কলেজে ৪টি আধাপাকা ভবন রয়েছে ।
এখানে ১টি ড্রেন, ৩টি
পাকা ভবন, ১টি প্রশাসনিক ভবন, বিএনসিসি প্লাটুন কক্ষ ১টি, ১টি সুসজ্জিত বাগান, ১ টি মসজিদ ও দুটি কলেজ গেইট রয়েছে ।
কলেজে রাজনৈতিক দলগুলোর মধ্যে রয়েছে বাংলাদেশ ইসলামি ছাত্রশিবির, বাংলাদেশ জাতীয়তাবাদী ছাত্রদল, খেলাফত ছাত্র মজলিস ইত্যাদি।
স্নাতক (পাস)কোর্সের শাখাসমূহ:
স্নাতক(সম্মান)কোর্স সমূহ:
অধ্যক্ষ হিসাবে আছেন প্রফেসর সৈয়দ মোহাম্মদ মহসীন।
দেব

দেব বলতে এমন একটি "সত্ত্বা" বুঝানো হয় যার নারীবাচক শব্দ হলো 'দেবী'। সাধারণভাবে প্রাচীন বা বর্তমানে প্রচলিত বহু-ঈশ্বরবাদী ধর্মগুলোতে ধর্মীয় দৃষ্টিকোণ থেকে দেবতাগণ দেবীদের তুলনায় অধিক ক্ষমতা সম্পন্ন হন এবং দেবতাদের দ্বারাই পুরো দেব-সমাজ শাসিত হয়; যেমনঃ গ্রীকদের ক্ষেত্রে জিউস এবং রোমানদের ক্ষেত্রে জুপিটার ছিলেন প্রধান দেবতা।
অভয় আশ্রম

অভয় আশ্রম হল ব্রিটিশ ভারতে প্রতিষ্ঠিত একটি জাতীয়তাবাদী সামাজিক সংগঠন। গান্ধীবাদী আদর্শে প্রাণিত এই আশ্রমের প্রতিষ্ঠা হয় বাংলাদেশের কুমিল্লায়।
প্রথমে এই আশ্রমের নাম ছিল সবিতা মিশন আশ্রম। পরে মহাত্মা গাঁধীর পরামর্শ অনুসারে এর নামকরণ করা হয় ‘অভয় আশ্রম’। গ্রামভিত্তিক কুটির শিল্পের মাধ্যমে অর্থনৈতিক স্বনির্ভরতার জন্য ১৯২১ সালে কুমিল্লার এই আশ্রমের প্রতিষ্ঠা করেন ভারতীয় জাতীয় কংগ্রেস নেতৃবৃন্দ। তাদের মধ্যে প্রধান ছিলেন প্রফুল্লচন্দ্র ঘোষ, সুরেশচন্দ্র বন্দ্যোপাধ্যায়, হরিপদ চট্টোপাধ্যায় প্রমুখেরা। বিভিন্ন সময় এই আশ্রমের কর্মকাণ্ডে যুক্ত ছিলেন চিত্তরঞ্জন দাশ, সুভাষচন্দ্র বসু, প্রফুল্ল চন্দ্র রায়, শরৎচন্দ্র বসু। ভারতের স্বাধীনতা আন্দোলন অভয় আশ্রম একটি গুরুত্বপূর্ণ ভূমিকা নেয়। সশস্ত্র বিপ্লবীরা নানা সময় এখানে আশ্রয় নিয়ে লুকিয়ে থাকতেন। কুমিল্লা অভয় আশ্রমে মহাত্মা গান্ধী দু’বার এসেছিলেন ১৯২৫ এবং ১৯৪২ সালে। রবীন্দ্রনাথ ঠাকুর একবার ১৯২৬ সালের ১৯ ফেব্রুয়ারি থেকে ২২ ফেব্রুয়ারি পর্যন্ত ত্রিবার্ষিক সম্মেলনে সভাপতিত্ব করতে এসেছিলেন।এছাড়া চক্রবর্তী রাজা-গোপালচারী, সীমান্ত গান্ধী আবদুল গাফফার খান, যমুনা লাল বাজাজ, ঠক্কর বাবা, সাদিক আলী প্রমুখ জাতীয় নেতৃবৃন্দ পদার্পণ করেছেন আশ্রমের উন্নয়নমূলক কর্মকাণ্ড দেখার জন্যে। বাংলার বিভিন্ন অঞ্চলে অভয় আশ্রমের একাধিক শাখা গড়ে ওঠে।ব্রিটিশ বিরোধী আন্দোলনে অভয় আশ্রমের ভূমিকা ছিলো অগ্রগণ্য। ১৯৩০, ৩২ ও ৪২ সালে পরপর তিনবার অভয় আশ্রমকে বেআইনী ঘোষণা করে ব্রিটিশ সরকার।১৯৭১ সালে বাংলাদেশের স্বাধীনতা যুদ্ধের সময় এই আশ্রম লুঠ হয় একবার। মুক্তিযোদ্ধারা এখানে আশ্রয় নিতেন।
আলেক্সান্দ্রা স্তান

আলেক্সান্দ্রা স্তান একজন রোমানীয় সঙ্গীত শিল্পী এবং সঙ্গীত লেখক। তিনি ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই গানের প্রতি আগ্রহ দেখে তিনি গান গাওয়া শুরু করেন। এজন্য একের পর এক বের করেন আনলকড, সাক্সবীটস ইত্যাদি অ্যালবাম। তিনি গায়ক হিসেবে অনেক সাফল্য অর্জন করেছেন। তার সাফল্যের ফলসরূপ তিনি জাপান গোল্ড ডিস্ক অ্যাওয়ার্ড, এমটিভি ইউরোপ মিউজিক অ্যাওয়ার্ড, রোমানিয়ান মিউজিক অ্যাওয়ার্ড ইত্যাদি পুরস্কার লাভ করেছেন।
আলেক্সান্দ্রা স্তান ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই তিনি গানের প্রতি আগ্রহ প্রকাশ করেন ও গান গাওয়া শুরু করেন। তিনি সর্বপ্রথম গান গাওয়ার জন্য নিমন্ত্রণ পান একটি টেলিভিশন চ্যানেলে যখন তিনি ১৫ বছর বয়সের ছিলেন। পরবর্তিতে তিনি মামাইয়া মিউজিক ফেস্টিবলের মতো বিভিন্ন সঙ্গীত বিষয়ক বিভিন্ন অনুষ্ঠান এবং প্রতিযোগিতায় অংশগ্রহণ করতে থাকেন। এরই ধারাবাহিকতায় তিনি বেশ কয়েকটি অ্যালবাম তৈরি করেন যার বেশীরভাগই বেশ আলোড়ন সৃষ্টি করে। তার কাজের জন্য তিনি অনেক পুরস্কারও লাভ করেন।
ধন্যি মেয়ে

ধন্যি মেয়ে একটি বাংলা হাস্যরসাত্মক রোমান্টিক চলচ্চিত্র। এই ছবিটি অরবিন্দ মুখোপাধ্যায়ের পরিচালনায় ১৯৭১ সালে মুক্তি পায়। এই ছবির সুরকার ছিলেন নচিকেতা ঘোষ। এই সিনেমার চিত্রগ্রহণ হয় হাওড়া জেলার জগৎবল্লভপুরে।
কলকাতার সচ্ছল ব্যবসায়ী কালিগতি দত্ত একজন ফুটবল পাগল মানুষ। তার নিজের ক্লাব সর্বমঙ্গলা স্পোর্টিং ক্লাবের প্রধান খেলোয়াড় তার ভাই বগলা ও শ্যালক ঘণ্টেশ্বর। নিঃসন্তান কালীগতি ও তার স্ত্রী বগলাকে পুত্রস্নহে মানুষ করেন। তার দল হাড়ভাঙ্গা গ্রামে শিল্ড ফাইন্যাল খেলতে যায়। ম্যাচ জিতলেও গ্রামের জিমিদার ও হাড়ভাঙা ক্লাবের সভাপতি গোবর্ধন চৌধুরী তার ভাগ্নি মনসার সাথে জোর করে বগলার বিয়ে দিয়ে দেয়। মনসা অনাথ, অবিহেলায় মামার বাড়িয়ে মানুষ কিন্তু বগলার বাড়ির প্রিয়পাত্রী হয়ে ওঠে যদিও কালীগতি এই বিবাহ স্বীকার করেন না। যদিও বগলা ও মনসার মধ্যে মধুর সম্পর্ক গড়ে ওঠে। মনসাকে জোর করে ফেরত পাঠিয়ে দেন কালিগতি। শিল্ড ফাইন্যালের বদলা নিতে দলবল নিয়ে তিনি আবার যান হাড়ভাঙা গ্রামে ম্যাচ জিতে আসার জন্যে।
আইএনএস কিলতান (পি৩০)

আইএনএস কিলতান (পি৩০) প্রকল্প ২৮-এর অধীনে নির্মিত ভারতীয় নৌবাহিনীর একটি এন্টি-সাবমেরিন ওয়ারফেয়ার কেরোভেট। এটি ভারতীয় নৌবাহিনীর সাথে আধিপত্যের বিভিন্ন পর্যায়ে চারটি কামোর্তা-শ্রেণির করভেট গুলির তৃতীয় জাহাজ। জাহাজটি কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড, দ্বারা নির্মিত হয়েছিল এবং ২৬ শে মার্চ ২০১৩ তারিখে চালু করা হয়েছিল। কিলতান স্থানীয়করণের নৌযানের প্রচেষ্টায় অগ্রণী ভূমিকা পালন করে এবং ভারতের নিজস্ব প্রযুক্তিতে তৈরি যন্ত্রাংশ থেকে জাহাজের ৯০% নির্মাণ করা হয়েছে। আইএনএস কিলতানের কমিশন হয় ১৬ অক্টোবর ২০১৭ সালে। 
২০১০ সালের আগস্টে কিলতান জাহাজের কেল্লাটি রাখা হয়েছিল এবং এটি ২৬ মার্চ ২০১৩ সালে নৌবাহিনীর স্টাফদের প্রধান অ্যাডমিরাল ডি কে জোশির স্ত্রী চিত্রা জোশি দ্বারা কলকাতায় চালু করা হয়েছিল। জাহাজটি আনুমানিক ₹ ১,৭০০ কোটি টাকা খরচ করে নির্মাণ করা হয়েছে। জাহাজটির নাম কিলতান দ্বীপের নামে রাখা হয়েছে, এটি একটি প্রবাল দ্বীপ, যা ভারতের আঞ্চলিক কেন্দ্রীয় রাজ্য লাক্ষাদ্বীপের অংশ। এটি ছিল আইএনএস কিলতান-এর উত্তরাধিকার জাহাজ, যা ছিল একটি অর্নালা-শ্রেণির কলোভট যা অপারেশন ট্রাইডেন্টে অংশগ্রহণ করেছিল এবং পরে ১৯৮৭ সালে এটি ডিকমিশন (নিষিদ্ধ) করা ছিল। 
কমোর্ত-শ্রেণীটি "প্রকল্প ২৮"-এর অংশ হিসেবে নৌবাহিনীর অধিনায়ক দ্বারা নকশা (ডিজাইন) করা হয়েছে। এটি পারমাণবিক, জৈবিক ও রাসায়নিক পরিবেশের অধীনে যুদ্ধ করতে সক্ষম। এটি উন্নত দ্রুতগতির বৈশিষ্ট্য যুক্ত এবং ভারতীয বিরোধী সাবমেরিন যুদ্ধবিষয়ক ক্ষমতা বাড়ানো একটি রাডারের ধরা না পড়া (নিম্ন রাডার স্বাক্ষর সঙ্গে) ভারতীয় নৌবাহিনীর একটি ফ্রন্টলাইন যুদ্ধ জাহাজ। জাহাজটির মধ্যে ১৭ জন অফিসার এবং ১০৬ নাবিক থাকবে। 
কার্বন ফাইবার কম্পোজিট উপাদানটির উপর ভিত্তি করে নির্মিত "কিলতান" হল ভারতের প্রথম জাহাজ যা তার প্রধান হুলের সাথে সমন্বিত করা হয়েছে যার ফলে জাহাজের ওজন ও রক্ষণাবেক্ষণ খরচ কমেছে এবং উন্নত চটপটে বৈশিষ্ট্যগুলি যুক্ত হয়েছে। জাহাজটি ১০৯ মিটার (৩৫৮ ফুট) লম্বা এবং ১২.৮ মিটার (৪২ ফুট) প্রশস্ত এবং ২৫ নট (৪৬ কিমি / ঘণ্টা, ২৯ মাইল প্রশস্ততা) শীর্ষ গতিতে সর্বোচ্চ মানানসই। এটি ৩,৫০০ টন (ওজন) একটি স্থানচ্যুতি এবং ১৮ নট (৩৩ কিলোমিটার / ঘণ্টা, ২১ মাইল/ঘণ্টা) গতিতে জাহাজটি ৩,৩৪৫০ নটিক্যাল মাইল (৬,৩৯০ কিলোমিটারে ৩,৯৭০ মাইল/ঘণ্টা) চলতে পাড়বে। জাহাজটি ৪ ডিজেল ইঞ্জিন দ্বারা চালিত যা ৩,০০০ কিলোওয়াট (৪,০০০ এইচপি) সংযুক্ত শক্তি উৎপন্ন করে এবং ৩,৮৮৮ কিলোওয়াট (৫,২১৪ এইচপি) ডিজেল ইঞ্জিনের প্রধান ইউনিট দ্বারা ১,০৫০ টি আরপিএইচ চালিত। 
"কিলতান" যুদ্ধ জাহাজটিকে ভারতের একটি আধুনিক অস্ত্রশস্ত্র এবং সেন্সর দিয়ে সশস্ত্র করা হবে। জাহাজটিতে থাকবে- "একটি মাঝারি পরিসীমা বন্দুক, টর্পেডো টিউব লঞ্চার, রকেট লঞ্চার এবং একটি ঘনিষ্ঠ অস্ত্র সিস্টেম"। জাহাজে একটি সমন্বিত যোগাযোগ ব্যবস্থা এবং একটি ইলেক্ট্রনিক ওয়ারফেয়ার সিস্টেম থাকবে।
সোনামুখী উচ্চ বিদ্যালয়

সোনামুখী উচ্চ বিদ্যালয় জয়পুরহাট জেলার আক্কেলপুর উপজেলায় অবস্থিত প্রাচীন বিদ্যাপীঠ। এটি রাজশাহী শিক্ষা বোর্ডের অধীনে পরিচালিত হয়।
জয়পুরহাট জেলার প্রাচীন এই উচ্চ বিদ্যালয়টি এলাকার গণ্যমান্য ব্যক্তিবর্গের সহায়তায় ১৯০৪ সালে প্রতিষ্ঠা করেন নওগাঁ জেলার বদলগাছী উপজেলার বালুভরা গ্রামের শশীভূষন চক্রবর্তী (বিএবিটি, এইচ এম বি, কলকাতা বিশ্ববিদ্যালয়)। তিনি ১৯০৭ সাল পর্যন্ত এ বিদ্যালয়ে প্রতিষ্ঠাতা প্রধান শিক্ষকের দায়িত্ব পালন করেন। তখনকার সময়ে কোনও প্রতিষ্ঠানকে উচ্চ বিদ্যালয় হিসেবে রূপান্তর করতে গেলে কলকাতা বিশ্ববিদ্যালয়ের স্বীকৃতি লাগতো। বিদ্যালয়টি ১৯১৬ সালে কলকাতা বিশ্ববিদ্যালয় থেকে স্বীকৃতিপ্রাপ্ত হয়ে উচ্চ বিদ্যালয়ে রুপান্তরিত হয়। 
বিদ্যালয়টি ২০১৬ সালে জয়পুরহাট জেলার প্রথম উচ্চ বিদ্যালয় হিসেবে প্রতিষ্ঠা শতবর্ষ পালন করে।
বিদ্যালয়টিতে বর্তমানে আট শতাধিক শিক্ষার্থী লেখাপড়া করে। বর্তমানে বিদ্যালয়ের ২৪ তম প্রধান শিক্ষক হিসেবে কর্মরত আছেন আঃ রহমান।
বিদ্যালয়ের সভাপতি গোলাম মাহফুজ চৌধুরীকে প্রধান করে একটি বিদ্যালয় পরিচালনা পরিষদ রয়েছে।
সোনামুখী উচ্চ বিদ্যালয়টি অত্র এলাকার অন্যতম একটি পুরাতন বিদ্যাপিঠ। এটি তুলসিগঙ্গা নদীর তীরে অবস্থিত। স্কুলে মোট ৪ টি ভবন রয়েছে। তার মধ্যে ৩টি পাকা ভবন এবং একটি টিন শেড ভবন রয়েছে। স্কুল প্রাঙ্গনের পূর্ব পাশে প্রধান শিক্ষকের কার্যালয়, শিক্ষক মিলনায়তন, গ্রন্থাগার, কম্পিউটার ল্যাব সহ একাডেমিক অন্যান্য অফিস সহ মূল ভবনটি এক তলা। অন্যান্য ৩ টি ভবনে শিক্ষার্থীদের শ্রেনীকক্ষ হিসেবে ব্যবহৃত হয়।
শিক্ষার্থীদের জন্য সাইকেল গ্যারেজ, নামাজঘর, ছাত্রীদের কমনরুম, শহীদ মিনারসহ আধুনিক সুবিধাসমূহ সমৃদ্ধ ক্যাম্পাস।
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে।
হামিশ মার্শাল

হামিশ জন হ্যামিল্টন মার্শাল (; জন্ম: ১৫ ফেব্রুয়ারি, ১৯৭৯) ওয়ার্কওয়ার্থ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে সকল স্তরের ক্রিকেটে অংশগ্রহণ করেছেন হামিশ মার্শাল। মার্শাল মূলতঃ মাঝারিসারির ব্যাটসম্যান হিসেবে মাঠে নামতেন।
জেমস মার্শাল তার যমজ ভাই। অস্ট্রেলীয় মার্ক ওয়াহ ও স্টিভ ওয়াহর পর দ্বিতীয় যমজ ভ্রাতা হিসেবে টেস্ট ক্রিকেটে অংশ নেয়ার সৌভাগ্য অর্জন করেন।
ডিসেম্বর, ২০০০ সালে দক্ষিণ আফ্রিকার বিপক্ষে তার টেস্ট অভিষেক ঘটে। ৭ নম্বরে ব্যাটিংয়ে নেমে অপরাজিত ৪০ রানের মূল্যবান ইনিংস খেলেন। এছাড়াও, হক কাপে নর্থল্যান্ডের সদস্যরূপে খেলে থাকেন তিনি।
২০০৩-০৪ মৌসুমে স্বাগতিক পাকিস্তানের বিপক্ষে একদিনের আন্তর্জাতিক সিরিজ খেলার জন্য নিউজিল্যান্ড দলে আহুত হন। ফয়সালাবাদে অনুষ্ঠিত নিজস্ব তৃতীয় খেলায় অংশ নিয়ে অপরাজিত ১০১ রান করেন। পরবর্তীতে ৬৪ ও ৮৪ রান তুলে নিউজিল্যান্ডকে সিরিজ বিজয়ে প্রভূতঃ সহায়তা করেন।
২০০৩-০৪ মৌসুমে নিজদেশে সফরকারী দক্ষিণ আফ্রিকার বিপক্ষে সিরিজ বিজয়েও একই ভূমিকায় অবতীর্ণ হন।
এরফলে ইংল্যান্ডে অনুষ্ঠিত ২০০৪ সালের ন্যাটওয়েস্ট সিরিজে অংশগ্রহণের জন্য মনোনীত হন। গ্রুপপর্বের খেলায় অপরাজিত ৭৫ ও ৫৫ রান তুলেন। এরপর চূড়ান্ত খেলায় ৪৪ রান তুলে ওয়েস্ট ইন্ডিজের বিপক্ষে দলকে জয়ী করতে সবিশেষ ভূমিকা রাখেন।
মার্চ, ২০০৫ সালে অস্ট্রেলিয়ার বিপক্ষে ১৪৬ রানের মনোজ্ঞ শতরান করেন যা তার প্রথম শতরানের ইনিংস ছিল। এরপর এপ্রিলে শ্রীলঙ্কার বিপক্ষে করেন ১৬০ রান।
২০০৭ সালের ক্রিকেট বিশ্বকাপে শেষ মুহূর্তে তাকে দলের সদস্য মনোনীত করা হয়। ঐ প্রতিযোগিতায় তিনি একটি অর্ধ-শতকের সন্ধান পেয়েছিলেন।
প্রতিযোগিতা শেষে নিউজিল্যান্ড দলের সাথে চুক্তিবদ্ধ হতে অপারগতা প্রকাশ করেন ও গ্লুচেস্টারশায়ারের পক্ষে খেলেন। আইরিশ পাসপোর্ট থাকায় তিনি বিদেশী খেলোয়াড়রূপে বিবেচিত নন। এরপর আর তাকে নিউজিল্যান্ডের পক্ষে খেলতে দেখা যায়নি।
অক্টোবর, ২০১০ সালে ভারত সফরের জন্য আয়ারল্যান্ড ক্রিকেট দলের সদস্যরূপে মার্শালের অন্তর্ভূক্তির কথা ঘোষণা করা হয়। আয়ারল্যান্ডের পক্ষে ওডিআইয়ে অংশগ্রহণের বিষয়ে আইসিসি অনুমোদনের আশা করা হয়।
ইন্ডিয়ান ক্রিকেট লীগে রয়্যাল বেঙ্গল টাইগার্সের পক্ষে ২০০৯ সালের মাঝামাঝি সময়ে বিলুপ্ত হবার পূর্ব-পর্যন্ত খেলেন।
ফেব্রুয়ারি, ২০০৯ সালে টি২০ প্রীতিখেলায় শচীন তেন্ডুলকর ও দীনেশ কার্তিক অস্ট্রেলিয়ান ক্রিকেটার্স অ্যাসোসিয়েশন ও নিউজিল্যান্ড ক্রিকেট প্লেয়ার্স অ্যাসোসিয়েশনের মধ্যকার খেলা থেকে নিজেদের নাম প্রত্যাহার করে নেন। এর প্রধান কারণ ছিল, খেলায় মার্শালের খেলায় সম্পৃক্ততা। আইপিএল ও আইসিএলের প্রতিদ্বন্দ্বিতার প্রেক্ষিতে বিসিসিআই তাদেরকে খেলতে মানা করে। বিসিসিআই তাদের খেলোয়াড়দেরকে মার্শালের অংশগ্রহণকৃত দলের বিপক্ষে ফিল্ডিং না করানোর সিদ্ধান্ত নেয়।
২০০৬ সালে ইংরেজ কাউন্টি ক্রিকেটে অংশগ্রহণের জন্য গ্লুচেস্টারশায়ারের সদস্য হন। এরপর থেকে নিয়মিতভাবে খেলতে থাকেন।
২০১১ সালে অপূর্ব কীর্তিগাঁথা রচনা করেন হামিশ মার্শাল ও কেভিন ও’ব্রায়ান। টি২০ খেলায় প্রথম উইকেটে জুটিতে উভয়েই শতরান সংগ্রহ করেন।
জুন, ২০১২ সালে গ্লুচেস্টারশায়ারের টুয়েন্টি২০ দলের অধিনায়ক মনোনীত হন।
২০১৩ সালের কাউন্টি মৌসুমে ২০০৬ সালের পর সহস্র রানের কোঠা অতিক্রমণ করেন। ৩৭ বছর বয়সে এসে নতুন করে তিনবছরের জন্য চুক্তিবদ্ধ হন।
২০১৫ সালে আর্থিক সুবিধা গ্রহণের মৌসুম উপভোগ করেন হামিশ মার্শাল।
মোস্তাক আহমদ

হাবিলদার মোস্তাক আহমদ হলেন বাংলাদেশের একজন প্রখ্যাত ক্রীড়াবিদ এবং মুক্তিযোদ্ধা। খেলাধুলায় অসাধারণ কৃতিত্বের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “ক্রীড়ায় স্বাধীনতা পুরস্কার” প্রদান করা হয়।
মোস্তাক আহমদ সৈনিক হিসাবে তার কর্মজীবন শুরু করেন। তিনি বাংলাদেশের স্বাধীনতার যুদ্ধ সরাসরি অংশগ্রহণ করেন।
ক্রীড়ায় অনন্য সাধারণ নৈপুন্যের জন্য তাকে ১৯৭৭ সালে “স্বাধীনতা পুরস্কার” প্রদান করা হয়।
আইএনএস কামোর্তা (পি২৮)

আইএনএস "কামোর্তা" হলো ভারতীয় নৌবাহিনীর জন্য তৈরি করা প্রথম এন্টি-সাবমেরিন কামোর্তা-শ্রেণীর স্টেলথ করভেট। জাহাজটির নকশা তৈরি এবং নির্মাণকাজ করে গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড, যা ২০০৩ সালে চালু করা "প্রকল্প ২৮"-এর অংশ হিসেবে ১৯ এপ্রিল, ২০১০ তারিখে শুরু করা হয়। আইএনএস "শিবালিকের" মতো "কামোর্তা" জাহাজের নির্মাণ কাজেও ভারতে উৎপাদিত উচ্চমানের ইস্পাত ব্যবহার করা হয়েছে। ২০১৪ সালের ১২ জুলাই জাহাজটি ভারতীয় নৌবাহিনীর কাছে হস্তান্তর করা হয়। এটি ভারতের প্রথম নিজস্ব এন্টি-সাবমেরিন করভেট এবং সেইসাথে স্বনির্মিত প্রথম স্টেলথ করভেট। জাহাজটির স্টিলথ বৈশিষ্ট্য X ফর্ম হুল (X Form Hull) উন্নত করা হয়েছে এবং রাডার বা অবলোহিত সেন্সরে শনাক্ত হবার সম্ভাবনা ও অভ্যন্তরীণ শব্দ কমানোর জন্য জাহাজের দুপাশ ঢালু করা হয়েছে। ২৩ আগস্ট ২০১৪ তারিখে কেন্দ্রীয় প্রতিরক্ষা মন্ত্রী অরুণ জেটলি জাহাজটির অনুমোদন দেন। ভারতের আন্দামান ও নিকোবর দ্বীপপুঞ্জের কামোর্তা দ্বীপের নামানুসারে জাহাজটির নাম রাখা হয়েছে।
আইএনএস কামোর্তা মূলত আমদানি করা হাই-টেনসিল (অতি প্রসারণযোগ্য) ইস্পাত ব্যবহার করে নির্মিত হবে বলে সিদ্ধান্ত নেওয়া হয়। কিন্তু আমদানিতে ব্যর্থতার কারণে এটি ভিলাই স্টল প্ল্যান্ট থেকে ভারতের রাষ্ট্রীয় মালিকানাধীন ইস্পাত কর্তৃপক্ষ কর্তৃক উৎপাদিত স্বতন্ত্রভাবে উন্নত বিশেষ গ্রেড উচ্চ টেনসিল স্টিল (DMR249A) দ্বারা নির্মিত হয়। . জাহাজগুলি তার 'এক্স' হুল এবং সমাহার আকারের কারণে জল ভয়েস স্বাক্ষর এবং রাডার ক্রস বিভাগকে ফাঁকি দেওয়ার ক্ষমতা রয়েছে। এটি প্রথম ভারতীয় নৌবাহিনীর জাহাজ যা কার্বন ফাইবার প্রিন্টেড প্লাস্টিকের সাথে তৈরি করা হয় যা থেকে ওজন এবং জীবনচক্র রক্ষণাবেক্ষণের খরচ কমানো যায়। জাহাজের ডেকে বিভিন্ন সেন্সর এবং অস্ত্র ব্যবস্থাগুলিও বিস্তৃত করেছিল যা বিভিন্ন ভারতীয় শিল্প দ্বারা আধুনিকভাবে নির্মিত হয়েছিল।
এটি ভারতের প্রথম এন্টি-সাবমেরিন করভেট এবং সেইসাথে প্রথম করভেট জাহাজ নিমিত নির্মিত হয়েছে। প্রায় ৯০% জাহাজ দেশিও প্রযুক্তিতে তৈরি এবং জাহাজ এনবিসি অবস্থার মধ্যে লড়াই করতে সক্ষম। এটি একটি হেলিকপ্টার পরিচালনার জন্য ব্যবহার করা হয়, যা একটি রেল-কম হ্যালো পরিবর্তীত সিস্টেমের সাথে সজ্জিত করা হয়। এটি একটি হ্যাঙ্গার দরজা বৈশিষ্ট্য।
আইএনএস কামোর্তার মোট দৈর্ঘ্য ১০৯ মিটার (৩৫৮ ফুট) এবং প্রস্ত ১৩.৭ মিটার (৪৫ ফুট)। জাহাজ সম্পূর্ণ লোড প্রায় ৩,৫০০ টন (৩,৯০০ শর্ট টন)। এটি ৫,০৯৬ এইচপি (৩,৮০০ কিলোওয়াট) ডিজেল ইঞ্জিন দ্বারা ১,০৫০ আরপিএম-এ চালিত হয়।
এটি সিওডিএডি কনফিগারেশনে চারটি পিল্স্টিক ১২ পিএ ৬ এসটিসি ডিজেল ইঞ্জিন ব্যবহার করে এবং দুটি দুই-শাখা, নিয়ন্ত্রিত-পিচ প্রবর্তককে চালিত করে যা ফলে জাহাজটি ৩২ কিমি (৫৯ কিলোমিটার/ঘণ্টা বা ৩৭ মাইল/ঘণ্টা) এর সর্বোচ্চ গতিতে পৌঁছায়। এটি অবিচ্ছিন্ন এএসডব্লু হেলিকপ্টারের জন্য ফ্লাইট ক্রু এবং প্রায় ৪,০০০ nmi (৭,৪০০ কিমি; ৪,৬০০ মাইল) একটি বিস্তৃতি সহ প্রায় ১৮০ নাবিক এবং ১৫ কর্মকর্তা থাকবে।
বন্ধন এক্সপ্রেস

বন্ধন এক্সপ্রেস একটি আন্তর্জাতিক যাত্রীবাহী ট্রেন যা ভারতের পশ্চিমবঙ্গ রাজ্যের রাজধানী কলকাতা থেকে বাংলাদেশের খুলনা শহরের মধ্যে যাতায়াত করে। এটিই দ্বিতীয় ট্রেন যা এই দুই দেশের মধ্যে চলাচল করে। এটি চালু হয় ৫২ বৎসর পর। বন্ধন শব্দের অর্থ হল সংযোগ। বাংলাদেশ ও ভারতের মধ্যে বন্ধুত্বের প্রতীক হিসেবে ২০১৭ সালের ১৬ নভেম্বর, এই ট্রেন পরিষেবা চালু হয়। ট্রেনের বগি ও ইঞ্জিন হিসেবে দুই দেশের মধ্যে উভয় দেশের বগি ও ইঞ্জিন ব্যবহার করা হবে এর ফলে যাত্রীদের সীমান্তে ট্রেন পরিবর্তন করতে হবে না।
ভারত থেকে ছেড়ে যাওয়া ট্রেনটি কলকাতা রেলওয়ে স্টেশন থেকে ছাড়ে, এখানে ইমিগ্রেশন সম্পন্ন হয়, যদিও ভিসা সংগ্রহ করতে হয় ভারতীয় দূতাবাস থেকে আগে থেকেই। বাংলাদেশের খুলনা স্টেশন থেকে কলকাতা গামী বন্ধন এক্সপ্রেস ছাড়ে। উপযুক্ত এবং সঠিক কাগজপত্র সহকারে খুলনা স্টেশনের কাউন্টারে উপস্থিত হয়ে টিকিট সংগ্রহ করতে হবে খুলনার যাত্রীদের। এটি ১৭ জুলাই ২০২৪ সাল থেকে বন্ধ আছে ।
ভারতের প্রধানমন্ত্রী নরেন্দ্র মোদি; বাংলাদেশের প্রধানমন্ত্রী শেখ হাসিনা; পশ্চিমবঙ্গের মুখ্যমন্ত্রী মমতা বন্দ্যোপাধ্যায় কলকাতা-খুলনা বন্ধন এক্সপ্রেস ট্রেন কলকাতা থেকে ৯ নভেম্বর ২০১৭ সালে ভিডিও কনফারেন্সের মাধ্যমে পতাকাঙ্কিত করেছিলেন।
কলকাতা-ঢাকার পর কলকাতা-খুলনা রুটে ভারত-বাংলাদেশর দ্বিতীয় মৈত্রী ট্রেনটির নামকরণের প্রস্তাব করা হয়েছিল ‘সোনারতরী’। কিন্তু উভয় দেশের রেলে একই নাম ব্যবহৃত হওয়ায় তা বাদ দেওয়া হয়। এরপর প্রস্তাব দেওয়া হয় ‘সম্প্রীতি’ ও ‘বন্ধন’। পরে বন্ধন নামটি সর্বসম্মতিক্রমে গৃহীত হয়। 
অনেক আমলাতান্ত্রিক জটিলতার পর শেষ পর্যন্ত বন্ধন চলাচল শুরু করে।
কলকাতা থেকে খুলনা পর্যন্ত পৌনে দুশ’ কিলোমিটার রেলপথ পাড়ি দিতে সময় লাগবে মাত্র পাঁচ ঘণ্টা। প্রতি রবিবার ও বৃহস্পতিবার সকাল ৭ টা ১০ মিনিটে কলকাতার চিৎপুর থেকে যাত্রী নিয়ে দুপুর সাড়ে ১২টায় বন্ধন পৌছায় খুলনায়। এরপর দুপুর দেড়টায় খুলনা থেকে যাত্রী নিয়ে সন্ধ্যা ৬ টা ১০ মিনিট নাগাদ ফের কলকাতায় পৌছায়।
ট্রেনটি কলকাতা থেকে দমদম–বনগাঁ–পেট্রাপোল–বেনাপোল–ঝিকরগাছা–যশোর হয়ে খুলনা পর্যন্ত চলাচল করে।
ভারতে উৎপাদিত ধূসর-লাল (রাজধানী প্রকাশ দ্বারা পূর্বে ব্যবহৃত) এবং আকাশি ধূসর-নীল (শতাব্দী প্রকাশ দ্বারা পূর্বে ব্যবহৃত) বিশুদ্ধ এলএইচবি কোচ ব্যবহার করা হয় এই ট্রেনের জন্য।